《登虎丘寺》
宋代·赵善俊

我有家山与茂林，闭门肯复事幽寻。
偶来千古云岩寺，洗尽三生宦海心。
竹绠不停泉溜暗，苔花难掩剑痕深。
秋晴借得重阳意，领客登高共醉吟。

作者简介：（1132—1195）宗室，字俊臣。高宗绍兴二十七年进士。历知郴、庐、建、鄂等州，皆有政绩。徙知隆兴府。后加秘阁修撰，知镇江府。喜功名，尤好论事。归治母丧，卒。